Video: Helder oordag by vulstasie beroof‘n Skermskoot uit die video. Die voorval het Saterdag kort na 11:00 by die Engen-vulstasie op die R21 noord buite Kempton Park aan die Oos-Rand plaasgevind. Die kringtelevisie beeldmateriaal wys ŉ silwer Volkswagen wat langs ŉ petrolpomp by die vulstasie geparkeer is waarna nog ŉ silwer Volkswagen by die pomp langsaan stilhou. Twee mans klim uit die silwer VW wat laaste stilgehou het en stap doodluiters na die motor langsaan. Een van die mans ruk ŉ vuurwapen uit en rig dit op die bestuurder van die ander VW voor hy by die motor inleun. Hy trek ŉ sak deur die venster terwyl die ander man intussen die kattebak oopmaak en ook ŉ sak uithaal. Die twee mans stap rustig terug na hulle motor en ry weg. Kapt. Jethro Mtshali, woordvoerder van die polisie, het aan Maroela Media gesê hulle is bewus van die voorval en hulle probeer vasstel of daar ŉ saak aanhangig gemaak is. [wpvideo pcUTsSpa]